ร้านกาแฟเล็กๆย่านกลางเมืองปากน้ำที่อาจไม่สะดุดตา แต่ถ้ามาลองอาจสะดุดใจใครหลายๆคนก็เป็นได้

ทำเลที่ตั้งร้าน เป็นตึกแถวห้องหัวมุมบนถนนศรีสมุทรซอย 6 การเดินทางมาที่ร้านถ้าให้ดีไม่ควรนำรถมา เพราะจะหาที่จอดได้ยากมาก ถ้ารถส่วนตัวแนะนำให้นำรถจอดในวัดพิชัยสงครามที่อยู่บนถนนประโคนชัย เสียค่าจอด 10 บาท แล้วค่อยเดินมาเอา โดยเริ่มออกจากปากทางเข้าวัดไปทางซ้ายมือ ข้ามสี่แยกตรงไปประมาณ 200 เมตร จะเห็นสถาบัน ECC อยู่ ร้านจะอยู่แถบๆนั้น หรือถ้ามารถประจำทางอันนี้ยิ่งสะดวก ลงตรงป้ายศาลหลักเมืองแล้วเดินขึ้นไป ประมาณ 50 เมตรก็เจอแล้ว

ร้านเปิดทุกวัน 
จันทร์-เสาร์ เวลา 8.00-18.00 น
อาทิตย์ เวลา 8.00-14.00 น
แต่ถ้าจะเอาแน่นอน(เพราะเคยไปอยู่ช่วงนึงมีไม่เปิด) สามารถโทรสอบถามได้ที่เบอร์ 
087 697 5290

ร้านนี้คนดูแลจริงๆเป็นคนลูกชายคนเดียว และจะมี พ่อแม่มาช่วยบ้างบางเวลา ถ้าว่างจากการขายของ เนื่องจากตัวร้านค่อนข้างเล็ก แค่ไม่ถึง 10 คน เพราะฉะนั้นถ้าจะมาทาน ขอให้มาช่วงสายๆหรือบ่ายๆ ก่อนโรงเรียนเลิก ไม่งั้นคงไม่ได้นั่งทาน

รอบนี้รายการที่ได้ทาน
@ moccha ปั่น 60 บาท รสชาติกาแฟได้รสช็อกโกแลตพอสมควร หอม นุ่ม จริงๆเคยทานกาแฟร้านนี้หลายรอบแล้ว แต่ไม่เคยทานเมนูร้อนนะ เท่าที่ทานพอบอกได้ว่า กาแฟร้านนี้จะรสชาติค่อนข้างนุ่มนวลคือไม่เข้มข้นมาก เอาใจเด็กๆ สาวๆ แต่ไม่ได้หวานเวอร์ ถ้าเทียบกับร้านอื่นในแถบย่านนี้ ถือว่ารสชาติค่อนข้างลงตัวที่สุดแล้วนะ 

@ ขนมปังปิ้งนม 25 บาท มีพวกเมนูวาฟเฟิลและโทสต์ด้วย แต่กะจะไปทานอย่างอื่นต่อ เลยขอเบาๆแค่รองท้อง ขนมปังทาเนยและราดนมมาชุ่มใช้ได้ ได้รสนมชัดดีอยู่ ขนมปังเปลือกกรอบนิดๆ ส่วนเนื้อค่อนข้างนุ่มทีเดียว ทานแล้วได้รสชาติเมนูนี้ถือว่าใช้ได้นะ แต่ส่วนตัวแล้วอยากได้เปลือกกรอบๆมากกว่านี้อีกสักหน่อย 

โดยรวมๆส่วนตัวแล้ว รสชาติกาแฟเองก็ค่อนข้างถูกใจกว่าร้านอื่นๆในพื้นที่นี้นะ ส่วนตัวขนมที่เพิ่งเคยลอง ก็ทำออกมาถือว่าใช้ได้ เทียบกับร้านกาแฟดังๆหลายร้านก็ไม่ห่างเท่าไหร่ แถมราคาถูกกว่าเยอะ ถึงได้ใจเด็กนักเรียนดีทีเดียว อาจจะขัดใจก็แต่พื้นที่ร้านที่แคบไปนี่แหละ ถึงยังไม่ถูกใจสุดๆสักที
